 Vladimir Putin a înotat într-o piscină în formă de cruce, de Bobotează, la -13 grade Celsius.
Vladimir Putin a ţinut cont de tradiţii şi în acest an. Preşedintele rus a sărbătorit Boboteaza, intrând într-o piscină în formă de cruce.
În Rusia şi o mare parte din Europa de Est, creştin ortodocşii au intrat marţi în apă la temperaturi sub zero grade celsius pentru a marca Boboteaza. De la acest eveniment nu a lipsit şi preşedintele Rusiei, Vladimir Putin, relatează RT.În timp ce unele regiuni din Rusia au interzis ritualul în acest an, multe au făcut însă o excepţie. La Moscova, de exemplu, au fost pregătite 220 de locuri de acest gen. Temperaturile din capitala Rusiei au fost în jur de -13 grade Celsius sau chiar mai reci.Liderul rus Vladimir Putin a fost printre cei care au luat parte la această tradiţie. Purtătorul de cuvânt al acestuia, Dmitri Peskov, le-a spus jurnaliştilor că Putin "nu îşi schimbă tradiţiile".Putin a intrat în apă, într-o piscină în formă de cruce, într-o locaţie de lângă Moscova. Doar într-un slip albastrul, preşedintele Rusiei a făcut de trei ori semnul crucii şi s-a scufundat de trei ori.